פיגוע הירי בבית הספר היסודי ולדיסלב ריבניקר

פיגוע הירי בבית הספר היסודי "ולדיסלב ריבניקר" שבבלגרד, בירת סרביה, היה אירוע ירי המוני שהתרחש ב-3 במאי 2023. קוסטה קצמנוביץ', תלמיד בן 13, חמוש בשני אקדחים שהיו שייכים לאביו, התפרץ אל בית הספר היסודי בו למד, וירה למוות ב-9 תלמידים ובאיש אבטחה שעבד במקום. האירוע העלה לסדר היום את נושא אחזקת הנשק בסרביה. אף על פי שחוקי הנשק הקיימים בסרביה נחשבים למחמירים, שיעור אחזקת הנשק בקרב אזרחים בסרביה נחשב לגבוה מאוד; הערכה שהתפרסמה ב-2021 גרסה כי השיעור עומד על 39 כלי נשק ל-100 אזרחים, שלישי רק לשיעורי אחזקת הנשק בארצות הברית ובתימן. אחת הסיבות לכך היא שרבים מהאזרחים עודם מחזיקים בנשק בלתי חוקי כתוצאה מהמלחמות ביוגוסלביה שהתרחשו בשנות ה-90. על פי דיווחי משרד הפנים הסרבי, אירוע הירי החל בשעה 8:30 בבוקר (CEST) כאשר היורה, קוסטה קצמנוביץ' בן ה-13, נכנס אל בית הספר, כאשר הוא חמוש בשני אקדחים מדגמי CZ75 ורוגר .22 LR. בהגיעו לבית הספר, שלף קצמנוביץ' מתיקו האישי את אחד מהאקדחים וירה במאבטח בית הספר ובשלוש בנות נוספות ששהו בלובי הכניסה, והם נהרגו במקום. לאחר שסיים, המשיך קצמנוביץ' אל כיתה סמוכה, תוך כדי שהוא טוען את אקדחו. בהגיעו לכיתה, ירה קצמנוביץ' תחילה במורה להיסטוריה שלימדה שם, ופצע אותה אנושות, ואז המשיך לירות לעבר התלמידים ששהו בכיתה, מתוכם רצח חמישה ופצע שישה נוספים. לאחר מכן, נמלט היורה מהכיתה אל עבר המסדרון, שם נתקל בכוחות המשטרה ב-8:42, 12 דקות לאחר תחילת האירוע, וכתוצאה מכך החליט להסגיר את עצמו ונעצר על ידי השוטרים. מבין תשעת התלמידים שנרצחו בפיגוע, שמונה מהם היו בנות. על פי משרד החוץ הצרפתי, אחת מהתלמידות שנרצחו הייתה אזרחית צרפת. תלמידה אחרת הייתה בתו של שחקן הכדורעף והמאמן הסרבי דרגאן קוביז'סקי. מאוחר יותר, דווח כי מצבם של המורה ו-3 תלמידים נוספים שנפצעו בפיגוע התייצב, בעוד שתלמידה אחת שנורתה בראשה ו-2 תלמידים נוספים אושפזו במצב קשה. התלמידה שנפצעה אנושות בראשה מתה מפצעיה ב-15 במאי, 12 ימים לאחר מכן, ובכך עלה מניין הקורבנות בטבח ל-10. שמו של היורה הותר לפרסום על ידי המשטרה זמן קצר לאחר מעצרו. עקב גילו הצעיר, ועל פי החוק הסרבי שבמסגרתו גיל האחריות הפלילית עומד על 14, היורה לא צפוי לעמוד לדין פלילי, ועל כן הועבר לטיפול רשויות הרווחה. על פי דיווחי משרד הפנים, תכנן קצמנוביץ' את הירי במשך חודש, ובמסגרת תכנון הירי סימן כמטרה כיתות מסוימות אליהן יתפרץ ויירה קודם, וכן הכין "רשימת חיסול" של תלמידים בהם יתמקד קודם כל. כמו כן, דווח כי היורה התאמן בירי ביחד עם אביו, שהאקדחים היו בבעלותו. כתוצאה מכך, נעצר האב ביחד עם האם, ועוכב לחקירה ב-5 במאי, יומיים לאחר הטבח. המניע לטבח עודנו נחקר, אם כי המחלקה הפסיכיאטרית אליה נלקח היורה לאחר הטבח, שם הוא שוהה בהסתכלות, שללה אפשרות של שימוש בסמים או באלכוהול. נשיא סרביה אלכסנדר ווצ'יץ', הביע את תנחומיו וציין כי ממשלתו תפעל לקדם הגבלות נוספות על נשיאת נשק, וכן על הורדת גיל האחריות הפלילית מ-14 ל-12. כמו כן, הכריז שר החינוך הסרבי על שלושה ימי אבל שיתחילו מ-5 במאי, ועל השבתת הלימודים באותו היום. משרד הבריאות הסרבי הודיע על פתיחת קו חם טלפוני שיסייע בהתמודדות פסיכולוגית עם האירוע. הנשיא ווצ'יץ' היה אמור להיות נוכח בהכתרת המלך צ'ארלס השלישי שהתקיימה בבריטניה; כתוצאה מהפיגוע ביטל את הגעתו, ובתגובה, הביע המלך את תנחומיו. קבוצת הכדורסל פרטיזן בלגרד הופיעה במשחק הפלייאוף של היורוליג שהתקיים ב-4 במאי במדים שחורים, כאות אבל על הפיגוע. כמו כן, האירוע גונה על ידי בוסניה ומונטנגרו, וכן על ידי יוניצ"ף והפטריארך של הכנסייה הסרבית. מדיה וקבצים בנושא פיגוע הירי בבית הספר היסודי ולדיסלב ריבניקר בוויקישיתוף נער בן 13 ירה למוות בשמונה תלמידים ומאבטח בבית ספר בבלגרד, באתר הארץ, 3 במאי 2023 "Balkanski mentalitet": Srbija u vrhu po broju oružja na 100 stanovnika, www.021.rs, ‏2021-06-27 (בסרבית) טבח בסרביה: תלמיד בן 14 רצח 8 ילדים ומאבטח, באתר וואלה, 3 במאי 2023 Rob Picheta, A school shooting has rocked Serbia. Here's what we know, CNN, ‏2023-05-03 (באנגלית) Rob Picheta,Josh Pennington,Radina Gigova,Amy Croffey, Serbia in shock after school shooting leaves eight children and a security guard dead, CNN, ‏2023-05-03 (באנגלית) Sportske novosti - Poruka koja slama srce: Poznati srpski sportaš i supruga izgubili kćer u masakru pa objavom dirnuli regiju, sportske.jutarnji.hr, ‏2023-05-06 (ב־) Danijela Pašić, Direktor Tiršove: Devojčica vitalno ugrožena, ima teške povrede mozga, N1, ‏2023-05-03 (ב־) Sonja Kamenkovic, Grujičić: Troje povređenih kod Mladenovca i dva đaka iz škole u kritičnom stanju, N1, ‏2023-05-06 (ב־) Neda Vulović, Preminula devojčica povređena u pucnjavi u "Ribnikaru", N1, ‏2023-05-15 (ב־) Police: Serbia school shooter had list of students to target, AP NEWS, ‏2023-05-03 (באנגלית) "Belgrade shooting: Teen made 'kill list' for Serbia school attack". BBC News (באנגלית בריטית). 2023-05-03. נבדק ב-2023-05-07. Javna medijska ustanova JMU Radio-televizija Vojvodine, Advokat oca dečaka ubice Irina Borović: Dečak je na VMA radi toksikološke analize, JMU Radio-televizija Vojvodine Evropa, Radio Slobodna (2023-05-04). "Predsednik Srbije predložio izmene zakona o oružju nakon pucnjave u školi". Radio Slobodna Evropa (בסרבו-קרואטית). נבדק ב-2023-05-07. Insajder TV, Ružić: Trodnevna žalost u celoj Srbiji zbog tragedije u školi na Vračaru, insajder.net, ‏2023-05-03 (בסרבית) Prof. dr Danica Grujičić: Institut za mentalno zdravlje pružiće podršku svima posle pucnjave u OŠ "Vladislav Ribnikar" - Društvo - Dnevni list Danas, ‏2023-05-03 (ב־) Vučić otkazao odlazak na krunisanje kralja Čarlsa III, B92.net (בסרבית) Poseban dres Partizana u čast žrtava tragedije na Vračaru FOTO - Sport, B92.net (ב־)